Busselskapet Unibuss skal levere hele 40 av Ruters 70 nye elbusser. Torsdag ble de første presentert på Fridtjof Nansens plass foran Rådhuset i Oslo. Bussene er produsert av nederlandske VDL, og det er både elektriske solobusser og leddbusser.

Følg Dagsavisen Oslo på Facebook!

Sju linjer

Unibuss sine elbusser skal kjøre på linje 20, 21, 28, 34, 37, 54 og 74. Nobina og Norgesbuss er de to andre selskapene som skallevere elbusser.

– Flere og flere innbyggere velger kollektivtransport framfor bil, og elbusser er et godt bidrag til at Oslo skal bli en nullutslippsby innen 2030, sier byråd Lan Marie Nguyen Berg.

Ifølge Berg får Oslo nå Nordens største flåte av el-leddbusser.

Les også: Raymond Johansen rokkerer: Byråd Lund erstatter byråd Lund

Luft og klima

– Dette er en merkedag for Unibuss og for bussbransjen. Med elbussene bidrar vi til bedre luftkvalitet og til å kutte klimagassutslipp, sier Unibuss-direktør Øystein Svendsen.